recursal/SuperWikiNEXT-32B huggingface dataset:
**மகாநாகன்** (பொ.பி. 561 - 569) என்பவன் இலங்கை மௌரிய மன்னர்கள் வம்சத்துள் பதிரெண்டாம் மன்னனாவான். இவன் இலங்கை மௌரிய மன்னர்கள் வம்சத்துள் பதினொன்றாமானவனும் தன் தூரத்து முறை பேரனுமானவனான குட்ட கீர்த்தி மேகன் என்பவனைக் கொன்று அரசக்கட்டிலில் ஏறினான்.

சிலாகாலன்
---------

மூலக்கட்டுரை - சிலாகாலன்

இலங்கை மௌரிய மன்னர்கள் வம்சத்துள் எட்டாம் மன்னனான சிலாகாலன் தன் ஆட்சியில் தன் மூத்த மகனான இரண்டாம் மொக்கல்லானன் கிழக்கிலங்கை நாடுகளுக்கும், இரண்டாம் மகனான தாட்டாபூபதியை இலங்கையின் மலைய நாட்டிற்கும், மூன்றாம் மகனான உபதிச்சனை தன் அரசவையில் முக்கிய அதிகாரியாகவும், தன் அமைச்சனும் வழிப்பறிக் கொள்ளைக்காரனுமான இந்த மகாநாகனை உராகணம் நாட்டிற்கும் அதிபதிகள் ஆக்கினான். இவனுக்குப் பிறகு இவனுடைய இரண்டாம் மகனான தாட்டாபூபதி இரண்டாம் மொக்கல்லானனுக்கு முறைப்படிச் சேர வேண்டிய ஆட்சியை பறித்துக் கொண்டு இலங்கையை அரசாண்டான்.

உள்நாட்டுப் போர்கள்
-------------------

இதை சிலாகாலனின் இளைய மகனும் தாட்டாபூபதியின் தம்பியுமான உபதிச்சன் கண்டித்ததால் அவனைத் தாட்டாபூபதி கொன்று விட்டான். இதையறிந்த இந்த இரண்டாம் மொக்கல்லானன் கிழக்கிலங்கை நாட்டிலிருந்து படையெடுது வந்தான். இதனால் பெரிய போர் நடந்து பெரும் உயிர்ச்சேதம் நடக்கும் என்பதால் இருவரும் ஒருவரோடு ஒருவர் மட்டும் யானைப் போரில் ஈடுபட்டனர். இதில் தோல்வியை சந்தித்த தாட்டாபூபதி தற்கொலை செய்து கொண்டதால் அதன் பிறகு முறைப்படி இந்த இரண்டாம் மொக்கல்லானன் இலங்கையை அரசாண்டான். இவனுக்குப் பிறகு இவனுடைய மகனான இந்த குட்ட கீர்த்தி மேகன் இலங்கையை அரசாண்டான். இந்த கீர்த்தி மேகனின் ஆட்சி சரிவர நடக்காததைக் கண்டதும் கீர்த்தி மகனின் பாட்டனான சிலாகாலன் ஆட்சியில் தண்டலதிகாரியாகவும் ரோகண அமைச்சனாகவும் இருந்த இந்த மகாநாகன் இவன் மீது படையெடுத்து இவனைக் கொன்று இலங்கையை அரசாண்டான்.

மேற்கோள்கள்
-----------

1. ↑  சூல வம்சம், 41ஆம் பரிச்சேதம், 26-89

மூலநூல்
-------

* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
* சூல வம்சம்
**மகாநாகன்** என்பவன் மகாவம்சத்தின் படி இலங்கையின் தென்பகுதியான உருகுணை இராச்சியத்தை தொடங்கி வைத்தவன் என அறியப்படுகிறான். ஆனால் தாதுவம்சம் நூலின் படி உருகுணையை ஆண்டவர்கள் தமிழர்கள் என்பது ஆய்வாளர்கள் கருத்து.

அநுராதபுரத்தில் இருந்து தப்புதல்
--------------------------------

தேவநம்பிய தீசன் அநுராதபுரத்தில் ஆட்சி செய்த போது மகாநாகன் இளவரசனாய் இருந்தான். தேவநம்பிய தீசனின் பின் அவரது சகோதரனான மகாநாகனே அனுராதபுரத்தின் ஆட்சியாளனாக வரவேன்டும். ஆனாலும் அரச பட்டத்து இராணி தன் மகனுக்கு ஆட்சியை வழங்க எண்ணினாள். மகாநாகனைக் கொல்ல பல சூழ்ச்சிகள் செய்தாள். ஒருமுறை ஒரு மாம்பழத்தில் விசத்தைக் கலந்து அதனை மாம்பழக் கூடையில் வைத்து மகாநாகனுக்கு அனுப்பினாள். இதனை அரசியின் மகன் உண்டு மரணமடைந்தான். இந்தச்சம்பவத்தால் பயந்த மகாநாகன் உருகுணைக்கு தப்பி வந்து அங்கிருந்த தமிழ் அரசர்களிடம் தஞ்சமடைந்தான். பின்னர் யட்டால என்ற இடத்தில் அவனுக்கு என்றொரு மகன் பிறந்தான். அவன் யட்டால தீசன் என அழைக்கப்பட்டான். மகாநாகனுக்கு கோதாபயன் என்ற தத்து மகனும் உண்டு.

மேற்கோள்களும் குறிப்புகளும்
---------------------------

1. ↑  ஸ்ரீசாகுசந்தர், தாதுவம்சம், பக்கம் 23-24
2. ↑  மயிலை சீனி. வேங்கடசாமி (2007, திருவள்ளுவர் ஆண்டு - 2038). *சங்ககாலத் தமிழக வரலாறு*. சென்னை: மீனா கோபால் பதிப்பகம். பக். (211 - 218)/232.
**சாக்சி ரங்க ராவ்** (Sakshi Ranga Rao) (15 செப்டம்பர் 1942 - 27 சூன் 2005) மேடை நாடகங்களிலும், தென்னிந்தியத் திரைப்படங்களிலும் ஒரு குணசித்திர நடிகராக இருந்தார்.

சொந்த வாழ்க்கை
--------------

ஆந்திரப் பிரதேச மாநிலத்தின் கிருஷ்ணா மாவட்டத்தில் அமைந்த குடிவாடா அருகே உள்ள கோந்திபாரு கிராமத்தைச் சேர்ந்த இரங்கவச்சுலா இரங்க ராவாக இலட்சுமி நாராயணன், இரங்கநாயக்கம்மாவுக்கு பிறந்தார். விசாகப்பட்டினத்தின் ஆந்திர பல்கலைக்கழகத்தில் தட்டச்சாளராக தனது வாழ்க்கையைத் தொடங்கினார். நாடகக் கலைகளில் ஆர்வம் காட்டிய இவர், மேடையில் சோகம் அல்லது பரிதாபத்தை ஏற்படுத்தும் பாத்திரத்தை ஏற்று நடித்தார். பாபு இயக்கிய 1967ஆம் ஆண்டில் வெளியான *சாக்சி* என்ற படத்துடன் தனது திரைப்பட வாழ்க்கையைத் தொடங்கினார். பின்னர், எஸ்.வி.ரங்க ராவிலிருந்து தன்னை வேறுபடுத்திக் கொள்வதற்காக சாக்சி இரங்க ராவ் என்று அறியப்பட்டார். சுமார் நான்கு தசாப்தங்களாக சுமார் 450 படங்களில் நடித்தார். அவற்றில் பெரும்பாலோர் நகைச்சுவை வேடங்களாகும்.

கே. விஸ்வநாத், பாபு, வம்சி ஆகியோர் இயக்கிய பெரும்பாலான தெலுங்குப் படங்களில் நடித்த பெருமை இவருக்கு இருந்தது. *சிறிவெண்ணிலா*, *ஸ்வர்ண கமலம்*, *ஏப்ரல் 1 விடுதலா*, *ஜோக்கர்* ,ஸ்வர்காபிசேகம் போன்ற வெற்றிகரமான படங்களில் நடித்துள்ளார். .

இறப்பு
------

சிறுநீரகச் செயலிழப்பு காரணமாக 2005ஆம் ஆண்டில் தனது 63 வயதில் நீண்டகால நோய்க்குப் பிறகு சென்னையில் காலமானார். தொலைக்காட்சி நடிகர் சாக்சி சிவா இவரது இளைய மகனவார்.

மேற்கோள்கள்
-----------

1. ↑  Saakshi Siva about his father at the personal website. பரணிடப்பட்டது 11 செப்டம்பர் 2010 at the வந்தவழி இயந்திரம்
2. ↑  'Saakshi' Rangarao is no more at Telugu Cinema.com பரணிடப்பட்டது 7 மே 2009 at the வந்தவழி இயந்திரம்
3. ↑  Raman, Mohan V. (8 November 2014). "What’s in a name?" (in en-IN). *The Hindu*. .
4. ↑  Actor Sakshi Ranga Rao dead, *The Hindu*. பரணிடப்பட்டது 2006-08-20 at the வந்தவழி இயந்திரம் 'His son acted father role in Mounaragam, No1 kodalu lead actress of Telugu serial and his name is Sakshi Siva.

வெளி இணைப்புகள்
---------------

* ஐ.எம்.டி.பி இணையத்தளத்தில் சாக்சி ரங்காராவ்
**கமலா சகானி** *(Kamala Sohonie)* (1912–1998) ஓர் இந்திய உயிர்வேதியியலளர் ஆவார். அறிவியல் புலத்தில் முதன்முதலாக முனைவர் பட்டம் பெற்ற இந்தியப் பெண்மணி இவரே.

இளமை
----

கமலா சகானி 1912 இல் பிறந்தார். இவரதந்தையார் நாராயன ராவ் பாகவதர் ஒரு வேதியியலாலர். கமலா பம்பாய் (மும்பை) பல்கலைக்கழகத்தில் இயற்பியலிலும் வேதியியல்லும் இள்வல் பட்டம் பெற்றார். இவர் ஆய்வு உதவிக்காக இந்திய அறிவியல் கழகத்தில் விண்ணப்பித்துள்ளார். ஆனால் இவரது விண்ணப்பம் அன்றைய இயக்குநர் சி. வி. இராமனால் பெண்களுக்கு ஆராய்ச்சி தகுதி இல்லையென ஏற்கப்படவில்லை. பின்னர் ஓராண்டுக்கு இவர் தகுதிகாண் நிலையில் வைக்கும் கட்டுத்தளையோடு அங்கே ஆய்வு செய்ய ஏற்கப்பட்டுள்ளார்.

வாழ்க்கைப்பணியும் ஆய்வும்
-------------------------

இராமனின் கட்டுத்தளைகளையேற்று 1933 இல் இந்திய அறிவியல் நிறுவனத்தில் பணியேற்றுள்ளார். இவ்ரது வழிகாட்டி சிறீ. சிறீனிவாசய்யா. பேர. இராமன் இவரது தகுதி கண்டு வியந்து மேலும் தொடர்ந்து ஆய்வில் தொடர ஏற்பு அளித்துள்ளார். இவர் உணவுப்பொருள்களில் உள்ள புரதங்களைக் குறித்து ஆய்வு மேற்கொண்டுள்ளார். இது இவருக்கு உயிர்வேதியியல் முதவர் பட்டத்திற்கு வழிவகுத்துள்ளதுnd. பிறகு இவர் முனைவர் டெரிக் இரிச்சுட்டரின் க்கிழ் ஆய்வு செய்ய கேம்பிரிட்ஜ் பல்கலைக்கழகத்தால் அழைக்கப்பட்டுள்ளார். பின்னர் இவர் உயிர்வேதியியலாலர் இராபின் கில்லிடம் ஆய்வு செய்து உயிர்க்கல நொதியான சைட்டொகுரோம் சி யைக் கண்டுபிடித்துள்ளார். இந்த ஆய்வுக்காக கேம்பிரிட்ஜ் பல்கலைக்கழகத்தில் இருந்து இவர் தன் முனைவர் பட்டத்தைப் பெற்றுள்ளார். இவர் ஆய்வு முடிபுகள் சுருக்கமாக 40 பக்கங்கள் அளவில் அமைந்தது.

கமலா 1939 இல் இந்தியாவுக்குத் திரும்பினர். இவர் புது தில்லி சீமாட்டி ஆர்டிஞ்சே மருத்துவக் கல்லூரியில் பேராசிரியராகவும் துறைத்தலைவராகவும் அமர்த்தப்பட்ட்டார். பின்னர், குன்னோர் ஊட்டச் சத்து ஆய்வகத்தில் பணிபுரிந்தார். சகானியை 1947 இல் மண்ந்த பிறகு, இவர் பம்பாய்க்கு (மும்பைக்கு) இடம்பெயர்ந்தார். பாமாய் அரசு அறிவியல் நிறுவனத்தில் உயிர்வேதியியல் துறையில் பேராசிரியராகச் சேர்ந்தார. அங்கு இவர் பருப்புகளின் ஊட்டக் கூறுபாடுகள் பற்றிய ஆய்வில் ஈடுபட்டார். இவர் குழந்தைகளுக்கன அரிய ஊட்டச் சத்தான நீரா பற்றிய ஆய்வுக்காக குடியரசுத் தலைவர் விருதைப் பெற்றார். இவர் பங்களூரு இந்திய அறிவியல் கழகத்தில் இயக்குராக பணிபுரிந்துள்ளார்.

கமலா சகானி புது தில்லி இந்திய மருத்துவாஅராய்ச்சி மன்றம் நிகழ்த்திய விழாவில் பாராட்டப்பட்டுத் திரும்பியதும் உடல்நல்ம் குலையவே விரைவில் இரப்பெய்தினார்.

மேற்கோள்கள்
-----------

1. 1 2  Gupta, Aravind. "Kamala Sohonie" (PDF). Indian National Science Academy. 19 October 2012 அன்று பார்க்கப்பட்டது.
2. ↑  "The Glass Ceiling: The why and therefore" (PDF). *Vigyansagar*. Government of India. 6 மார்ச் 2016 அன்று மூலம் (PDF) பரணிடப்பட்டது. 19 October 2012 அன்று பார்க்கப்பட்டது.
3. ↑  "Kamala Sohonie". Streeshakti. 19 October 2012 அன்று பார்க்கப்பட்டது.
4. 1 2 3  Dhuru, Vasumathi. "The scientist lady" (PDF). Indian Association of Scientists. 19 October 2012 அன்று பார்க்கப்பட்டது.
**கமலாபதி அரண்மனை** (*Kamalapati Palace*) என்பது இந்திய மாநிலமான மத்தியப் பிரதேசத்தின் போபால் நகரின் பெரிய மற்றும் சிறிய ஏரிக்கு இடையிலுள்ள பாலத்தில் அமைந்துள்ளது. 1722ஆம் ஆண்டில் கட்டப்பட்ட இதற்கு ஜின்னோர்கரின் தலைவரான நிஜாம் ஷாவின் விதவை இராணி கமலாபதியின் பெயரிடப்பட்டது. இந்த அரண்மனையை இந்திய தொல்பொருள் ஆய்வு மையம் தேசிய முக்கியத்துவம் வாய்த இடமாக வகைப்படுத்தியுள்ளது.

இடம்
----

கமலாபதி அரண்மனை, போபாலின் கமலா பூங்காவிற்குள் அமைந்துள்ளது.

வரலாறு
------

இந்த அரண்மனை போஜ்பால் என்று அழைக்கப்படும் பண்டைய ஏரியின் கிழக்குப் பகுதியில் அமைந்துள்ளது. இது பரமாரப் பேரரசின் ராஜ்புத் மன்னர் போஜ் (கி.பி 1010-1055) என்பவரால் கட்டப்பட்டது. இதிலிருந்து தற்போதைய போபாலின் பெயர் பெறப்பட்டது. ஆனால் இந்த இடம் முதலில் கோண்டு ஆட்சியாளர்களின் கீழ் முக்கியத்துவம் பெற்றது.  கி.பி 1722 இல் ஜின்னோகரின் தலைவரான நிஜாம் ஷாவின் விதவையான இராணி கமலாபதியால் கட்டப்பட்ட அரண்மனையின் ஒரு பகுதியாக தற்போதுள்ள கட்டமைப்பு உள்ளது. இந்த அரண்மனையின் மேற்குப் பகுதியில் நவீன போபாலுக்கு அடித்தளம் அமைத்த போபாலின் சர்தார் தோஸ்த் முகமது கான் (கி.பி. 1708-1726) என்பவரால் கட்டப்பட்ட மலையின் பதேஹ்கர் கோட்டையின் எச்சங்கள் உள்ளன. அரண்மனை பதினெட்டாம் நூற்றாண்டின் முற்பகுதியில் சமகால மதச்சார்பற்ற கட்டிடக்கலைக்கு ஒரு எடுத்துக்காட்டாகும். மேலும், போபால் நகரத்தின் ஆரம்பகால உதாரணமாகவும் திகழ்கிறது. இந்த இரட்டை மாடி கட்டிடம் செங்கற்களால் கட்டப்பட்டிருக்கிறது. இந்த நினைவுச்சின்னம் 1989ஆம் ஆண்டில் இந்திய அரசாங்கத்தால் பாதுகாக்கப்பட்ட நினைவுச் சின்னமாக அறிவிக்கப்பட்டது. அதன் பின்னர் இது இந்தியத் தொல்லியல் ஆய்வகத்தின் பராமரிப்பில் உள்ளது.

* 
* 
* 
* 
* அரண்மனியிலுள்ள பீரங்கிஅரண்மனியிலுள்ள பீரங்கி
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

மேற்கோள்கள்
-----------

1. ↑
**காந்தா குமாரி பட்நகர்** (*Kanta Kumari Bhatnagar*) (1930கள் - 13 ஆகஸ்ட் 2011) இந்தியாவின் மனித உரிமைகள் ஆணையத்தின் முதல் பெண் நீதிபதியும், ஆர்வலருமாவார். இவா் சென்னை உயர் நீதிமன்றத்தின் தலைமை நீதிபதியாக இருந்த முதல் பெண் நீதிபதி ஆவாா். மேலும் பட்நகர் ராஜஸ்தான் மாநில மனித உரிமைகள் ஆணையத்தின் தலைவராகவும் இருந்தார்.

இவர் ராஜஸ்தானின் முக்கிய பெண் நீதிபதிகளுள் ஒருவராகவும் இருந்தார்.

சுயசரிதை
--------

பட்நகர் 1968 இல் ராஜஸ்தானில் நீதிபதியாக பணியாற்றினார். 1992 ஜூன் மாதம் சென்னை உயர் நீதிமன்றத்தின் தலைமை நீதிபதி ஆனார். காந்தா குமாரி பட்நகர் நீதிமன்றத்தின் தலைமை நீதிபதியாக பணியாற்றிய முதல் பெண் நீதிபதியாக, சுமார் ஐந்து மாதங்கள் பதவி வகித்தார்.

பட்நகர் 2000 ஆம் ஆண்டில் ராஜஸ்தான் மாநில மனித உரிமைகள் ஆணையத்தின் முதல் தலைவரானார்.
13 ஆகஸ்ட் 2011 அன்று உதய்பூரில் மாரடைப்பால் 81 வயதில் காந்தா குமாரி பட்நகர் இறந்தார்.

மேற்கோள்கள்
-----------

1. 1 2  "Former Chairman & Members". *Rajasthan State Human Rights Commission*. 20 May 2015 அன்று மூலம் பரணிடப்பட்டது. 30 July 2017 அன்று பார்க்கப்பட்டது.
2. 1 2 3 4  "Former Madras CJ passes away" (in en). *The Hindu*. 15 August 2011. .
3. ↑  "New CJ of Madras HC sworn in; governor, CM present" (in en-in). *Eenadu English Portal*. 5 April 2017. Archived from the original on 8 ஜனவரி 2018. .
4. ↑  Subramanil, A. (30 June 2017). "Madras High Court gets all-woman first bench for 1st time in 135 years - Times of India". *The Times of India*. .
புறக் காந்தப்புலம் ஒன்றில் வைக்கப்படும் ஒரு அயக்காந்தப் பொருள் காந்தப்புலத்தின் திசையிலேயே காந்தமாக்கம் அடையும்; அவ்வாறு ஒரு திசையில் காந்தமாக்கப்பட்ட அயக்காந்தப் பொருள், காந்தமாக்கும் புலத்தைச் சுழியாக்கிய பின்னரும் தன் காந்தத்தன்மையை இழக்காது. இவ்வாறு, காந்தமாக்கும் புலத்தைப் பொறுத்து காந்தத்தன்மை பின் தங்கும் நிலை **காந்தத் தயக்கம்** (*magnetic hysteresis*) எனப்படும். இத்தயக்கத்திற்குக் காரணம் அயக்காந்தப் பொருளில் காணப்படும் காந்தத் திரளங்களே. ஒரு முறை இத்திரளங்களை திசையமைத்து விட்டால், மீண்டும் இவற்றைப் பழைய நிலைக்குக் கொண்டு வர ஆற்றல் தேவை; அயக்காந்தப் பொருள்களுக்கே உரித்தான இந்த காந்த நினைவுப்பண்பு

* நிலைக் காந்தங்களை உருவாக்கவும்
* (இரும்பு, குரோமிய ஆக்சைடுகளின் காந்த நினைவுப்பண்பு) ஒலிநாடாப் பதிவிலும்
* கணினித் தகடுகளில் தகவல்களை காந்த முறையில் சேமிக்கவும் பயன்படுகிறது.
* இந்த காந்த பண்பு குறைவாகயுள்ள அயக்காந்தப் பொருட்கள், மின் காந்தம் உருவாக்கப் பயன்படுகிறது.

கலைச்சொற்கள்
------------

* அயக்காந்தப் பொருள் - ferromagnetic material
* காந்தமாக்கம் - magnetisation
* காந்தமாக்கும் புலம் - magnetising field
* காந்தத் திரளங்கள் - magnetic domains
* திசையமைத்தல் - orientation
* காந்த நினைவு - magnetic memory
* ஒலிநாடாப் பதிவு - tape recording
* கணினித் தகடு - computer disk

குறிப்புதவி
-----------

1. ↑  "Hysteresis in magnetic materials".
சைலன்ஸ்டு திரைப்படக் காட்சி
**சைலன்ஸ்டு** அல்லது **தி குருசிபிள்** 2011 ஆம் ஆண்டு வெளியான தென் கொரிய திரைப்படம். 2000ம் ஆண்டுகளின் காலகட்டத்தில் தென் கொரியாவின் ஓர் மாற்றுத்திறனாளிப் பள்ளியில் நடந்த உண்மை நிகழ்வின் அடிப்படையில் 2009 ஆம் ஆண்டு எழுதப்பட்ட நாவலின் திரை வடிவம் .

செவிப்புலன் திறன் குறைந்த குழந்தைகளுக்கான பள்ளியில் பணியாற்ற வரும் புது ஆசிரியர் அப்பள்ளியில் படிக்கும் அக்குழந்தைகளுக்கு இழைக்கப்படும் அநீதிகளைப் பற்றி அறிவதையும் அதைத் தொடர்ந்த நிகழ்வுகளும் கதைக்களமாக உள்ளன.

இத்திரைப்படம் ஏற்படுத்திய தாக்கத்தால் பொதுமக்களின் எதிர்ப்பு அதிகரிக்கவே, குறைந்த தண்டனை வழங்கப்பட்டு மூடப்பட்டிருந்த உண்மை நிகழ்வின் வழக்கு மீண்டும் திறக்கப்பட்டது.

மேற்கோள்கள்
-----------

1. ↑  Fueled by need for fresh material, best-sellers become box office hits *JoongAng Daily*. 9 September 2011. Retrieved 2012-04-25
2. ↑
3. ↑  "Sexual abuse of disabled, vulnerable, or Deaf people on the rise" *Yonhap News*. 29 September 2011. Retrieved 2011-10-15

வெளி இணைப்புகள்
---------------

* இணையதள திரைப்பட தரவுத்தளத்தில் *சைலன்ஸ்டு (2011 வருடத் திரைப்படம்)*
**சாங் நடனம்** (*Chang dance*) என்பது இந்தியாவின் ராஜஸ்தானைச் சேர்ந்த ஒரு நாட்டுப்புற நடனம் ஆகும். இது *தமல்*, *டஃப்* நடனம் என்றும் குறிப்பிடப்படுகிறது, மேலும், தீமையை தோற்கடிப்பதற்காக அதே பெயரில் இந்து பண்டிகையின் போது *ஹோலி நடனம்* ஆடப்படுகிறது. இது ஆண்களால் ஆடப்படும் ஒரு குழு நடனம் ஆகும், *சாங்* வாத்தியத்தின் தாள ஓசைக்கேற்ப, நடனக் குழுவினரால் ஆரவாரமாக பாடல்களைப் பாடி ஆடப்படுகிறது. 

இது ராஜஸ்தானின் ஷேகாவதி பகுதியில் இருந்து உருவானது என்று சொல்லப்படுகிறது.  இந்த நடன காலம் மகா சிவராத்திரி திருவிழாவில் தொடங்கி ஹோலி பண்டிகைக்கு மறுநாள் *துலாந்தி* அன்று முடிவடைகிறது. இந்த நாட்டுப்புற நடனத்தில் பயன்படுத்தப்படும் நாட்டுப்புற பாடல்கள் *தமால்* என்று அழைக்கப்படுகின்றன.   எல்லா ஆண்களும் சேர்ந்து பாடுகிறார்கள் மற்றும் நடனம் ஆடுகிறார்கள், இதற்கிடையில், சிலர் *சங்* என்று அழைக்கப்படும் நாடகங்களையும் பிரதிநிதித்துவப்படுத்துகிறார்கள்.

கருவிகள்
--------

* சாங், அல்லது, டஃப் என்பது ஒரு வகையான டம்பூரின் - நாட்டுப்புற நடன வடிவத்துடன் பெயரிடப்பட்ட இந்த இசைக்கருவி பொதுவாக 2 அடிகள் (24 அங்) மர வட்டு கொண்டது. 3 அடிகள் (36 அங்) ஆரம் கொண்டது. ஆண் செம்மறி ஆட்டின் தோலால் ஒரு பக்கத்தில் மூடப்பட்டிருக்கும். மஞ்சள் மற்றும் பிற நறுமண பூச்சுக்கள் இதில் செய்யப்படுகின்றன. சில வகையான ஓவியங்களும் அதில் வரையப்பட்டுள்ளன.
* சிலம்பம் என்பது வட்டமான வடிவத்தில் இருக்கும் தட்டையான அல்லது குவிந்த உலோகம் ஆகும். இது, பொதுவாக வெண்கலம் அல்லது இரும்பு கொண்டு செய்யப்படுகிறது. இந்த கருவி, ராக் தேதியில் பயன்படுத்தப்படுகிறது.
* புல்லாங்குழல் - இது இயற்கையான மூங்கில் மரத்திலிருந்து உருவாக்கப்பட்டது. மூங்கிலின் உள்ள பேல்ஸ் அகற்றப்பட்டு, எட்டு துளைகள் செய்யப்படுகின்றன. எல்லாவற்றிலும் முதல் துளைகள் வாயில் வைத்து ஊதுவதற்கு பயன்படுத்தப்படுகிறது. மீதமுள்ள ஏழு துளையிலிருந்து வெவ்வேறு ஒலிகளைப் பெற முடிகிறது.
* குங்குரூ என்பது, பாரம்பரிய இந்திய நடனக் கலைஞர்களின் கால்களில் கட்டப்பட்ட ஒரு சலங்கை ஆகும்.
* டிரம்ஸ் மற்றும் பிற கருவிகளும் தற்போது பயன்பாட்டில் உள்ளன.

### சாங் நடனத்தின் நேரம்

சாங் நடனம் இந்தியாவின் திருவிழாவான மஹாசிவராத்திரியில் தொடங்கி அந்த மாதம் முழுவதும் இரவும் பகலும் கொண்டாடப்படுகிறது. இது, ஹோலி பண்டிகையின் கடைசியில் முடிவடைகிறது. விவசாயம் மற்றும் வீட்டு வேலைக்குப் பிறகு மக்கள் 'சௌக்' என்று அழைக்கப்படும் கிராமத்தில் உள்ள ஒரு மைதானத்தில் கூடி, இந்த நடனத்தை அனுபவிக்கிறார்கள்.

### சாங் நடனத்தின் பகுதி

சாங் நடன நிகழ்வு ராஜஸ்தான் முழுவதும் உள்ளது. ஆனால் இந்த முக்கிய பகுதியான ஷேகாவதி பகுதியில் இந்த நடனம் மிகவும் ஒழுக்கமானதாகவும், நிதியுதவியுடன் கூடிய முறையாகவும் உள்ளது. இந்த நடனம் பொதுவாக ராஜஸ்தானின் எல்லை மாவட்டங்களில் காணப்படுகிறது.

சான்றுகள்
---------

1. ↑  Sharma, B. K.. *Faunal Heritage of Rajasthan, India: General Background and Ecology of Vertebrates*. Springer Science & Business Media. பன்னாட்டுத் தரப்புத்தக எண்:978-1-4614-0800-0.
2. ↑  "Dhamaal - Traditional Music of Shekhawati". Underscore Records. 9 April 2015 அன்று பார்க்கப்பட்டது.
3. ↑  "Culture and Heritage". *shekhawati.in*. Indian Heritage Cities Network. 13 April 2015 அன்று மூலம் பரணிடப்பட்டது. 10 April 2015 அன்று பார்க்கப்பட்டது.
**சான் எங்** (*Zhang Heng*, கிபி 78 – 139), ஒரு ஆன் பேரரசின் சீனப் பல்துறை அறிஞர். இவர் ஆனில் உள்ள நான்யாங்கைச் சேர்ந்தவர். இவர் கீழைய ஆன் பேரரசில் வாழ்ந்தார். இவர் இலியூயாங், சாங்காங் ஆகிய பெருநகரங்களில் கல்வி பயின்றார். இவர் சீன வானியலாளராகவும் கணிதவியலாளராகவும் அறிவியலாளராகவும் பொறியாளராகவும் திகழ்ந்துள்ளார். மேலும் இவர் ஒரு புதுமைபுனைவாளரும் புவிப்பரப்பியல் வல்லுனரும் நிலவரை வரலாற்றாளரும் ஓவியரும், கவிஞரும் அரசியலாளரும் இலக்கிய அறிஞரும் ஆவார்.

இவர் நான்யாங்கில் எளிய அரசு ஊழியராகப் பணியைத் தொடங்கியுள்ளார். பின்னர் தலைமை வானியலாளராகவும் அலுவலக ஊர்திக் காப்பலர்களின் செம்மலாகவும் பேரரசின் நாளோலக்க அரண்மனைக் காப்பாளராகவும் ஆகியுள்ளார. வரலாற்று, கால அட்டவணை சார்ந்த இவரது உறுதியான நிலைப்பாட்டால் பெருவரலாற்றாளராக மாறமுடியாதபடி எதிர்நிலை ஆளுமையாக்க் கருதப்படலானார். ஃஏன் பேரரசின் பேர்ரசர் இழ்சன்னுடனான, அதாவது அரண்மனையுடனான இவரது அரசியல் எதிர்ப்பு அரசவையில் இருந்து பதவி விலகச் செய்து ஃஎபேயில் உள்ள ஃஏயியான் ஆட்சியாளராகப் பணிபுரியவைத்த்து. இடையில் சிறிதுகாலம் சாங் நான்யாங் வீட்டுக்கு வந்துள்ளார். இவர் மீண்டும் கி.பி 138 இல் தலைநகரப் பணிக்கு அழைக்கப்பட்டுள்ளார். பிறகு இவர் கி.பி 139 இல் இறந்தார்.

சாங் தன் இயக்கவியல், பல்லிணைகள் பற்றிய அறிவைத் தன் பல புதுமைபுனைவுகளில் பயன்படுத்தினார். இவர் உலகின் முதல் நீரியக்க விண்கோளத்தை உருவாக்கி வானியல் ஆய்வுக்குப் பயன்படுத்தினார்; புதிய தொட்டியைக் கூடுதலாக இணைத்து நீர்க்கடிகாரத்தை வளப்படுத்தினார்; உலகின் முதல் நில அதிர்வளவியை உருவாக்கினார். இது 599 கி.மீ தொலைவில் உள்ள நில அதிர்வின் திசையைத் துல்லியமாக கட்டியது. இவர் முந்தiய சீனப் பை மதிப்பை மேம்படுத்தினார். மேலும் தன் விண்மீன் அட்டவணையில் 2,500 விண்மீன்களை பதிவு செய்தார். இவர் நிலாவுக்கும் சூரியனுக்கும் உள்ள உறவைப் பற்றிய கோட்பாடுகளை வெளியிட்டார்: குறிப்பாக நிலாவின் கோளவியல்பையும் நிலாவின் ஒளி சூரிய ஒளியின் எதிர்பலிப்பே என்பத்தையும் நிலாவின் கலைகளையும் அதன் மறைந்த மறுபக்கத்தையும் நிலா, சூரிய ஒளிமறைப்புகளையும் பற்றியெல்லாம் விளக்கி விவரித்துள்ளார். இவர் தன் ஃபூ கவிதை, இழ்சி கவிதை ஆய்வுகட்காகப் பெயர்பெற்றவர். இவை பிற்கால எழுத்தாளர்களால் பேரளவில் அய்வு செய்யப்பட்டுள்ளன. இவர் தன் அறிவுக்காகவும் புலமைக்காகவும் பல தகைமைகளை இறப்புக்குப் பின்னர் பெற்றுள்ளார்; இவரது வானியற்பணிகள் இப்போது தாலமிக்கு நிகரானவையாகப் பாராட்டப்படுகின்றன (AD 86–161).

### குறிப்புகள்

1. 1 2  Needham (1986), Volume 4, 30.
2. ↑  Needham (1986), Volume 4, Part 2, 479 footnote e.
3. ↑  Wright (2001), 66.
4. ↑  Huang (1997), 64.

வெளி இணைப்புகள்
---------------

விக்கிமீடியா பொதுவகத்தில்,  
 ***சான் எங்***   
என்பதின் ஊடகங்கள் உள்ளன. 

* Zhang Heng at Chinaculture.org பரணிடப்பட்டது 2007-02-03 at the வந்தவழி இயந்திரம்
* Zhang Heng at the University of Maine, USA பரணிடப்பட்டது 2008-07-08 at the வந்தவழி இயந்திரம்
* Zhang Heng at the University of St Andrews, Scotland
* The Early History of Seismology (to 1900) பரணிடப்பட்டது 2008-06-02 at the வந்தவழி இயந்திரம்
* Seismoscope - Research References 2012
**கியோங்கே சாங் (Kyongae Chang)** (அங்குல்: 장경애, பிறப்பு: செப்டம்பர் 5, 1946) ஒரு தென்கொரிய வானியற்பியலாளர் ஆவார். இவர் ஈர்ப்பு வில்லை ஆய்வுக்காகவும் சாங்-இரெப்சுடல் வில்லை கண்டுபிடிப்புக்காகவும் பெயர்பெற்றவர்.

சாங் சியோவுல்லில் பிறந்தார். இவர் இரும விண்மீன்களின் வானளக்கையியலில் பீட்டர் வான் தெ கேம்ப். வுல்ப் தியேத்தர் கைண்ட்சு ஆகிய பேராசிரியர்களோடு சுப்பிரவுல் வான்காணகத்தில் இணை ஆய்வாளராக 1969 முதல் 1971 வரையில் பணிபுரிந்தார். இவர் 1975 இல் இருந்து 1980 வரையில் அம்பர்கு பலகலைக்கழகத்தில் சாங் இரெப்சிடல் வில்லைகள் ஆய்வில் ஈடுபாட்டார். இதன் முதன்மை முடிவு 1979 இல் ஈர்ப்பு வில்லை கண்டுபிடிக்கப்பட்டதும் இயற்கை இதழில் (*Nature*) வெளியிடப்பட்டது.

இவர் கொரியாவுக்கு 1985 இல் மீண்டும் வந்து சியோங்யூ பல்கலைக்கழகத்தில் பேராசிரியர் ஆனார்.[*மேற்கோள் தேவை*]

மேற்கோள்கள்
-----------

1. 1 2 3 4  Schramm, Jochen (2010) (in German). *Sterne über Hamburg*. Hamburg: Kultur- und Geschichtskontor. பன்னாட்டுத் தரப்புத்தக எண்:978-3-9811271-8-8.
2. 1 2  Chang, K.; Refsdal, S. (December 6, 1979). "Flux variations of QSO 0957+561 A, B and image splitting by stars near the light path". *Nature* **282**: 561–564. doi:10.1038/282561a0. Bibcode: 1979Natur.282..561C. .

வெளி இணைப்புகள்
---------------

* Partial list of publications பரணிடப்பட்டது 2012-02-27 at the வந்தவழி இயந்திரம் at ScientificCommons
* Kyongae Chang at the IAU
**ஸ்ரீ பத்திரகாளி அம்பாள் ஆலயம்** திருகோணமலை நகரின் மையப்பகுதியில், பேருந்து நிலையத்திற்கு மிக அருகாமையிலும் திருகோணமலை தொடருந்து நிலையத்திலிருந்து ஒரு கிலோமீற்றர் தூரத்திலும் அமைந்துள்ளது.

மேலும் இக்கோவில் பதினெட்டு மகா சக்தி பீடங்களில் தேவியின் இடுப்புப் பகுதி வி்ழுந்த பீடமாகவும் தந்திர சூடாமணி கூறும் 51 சக்தி பீடங்களில் தேவியின் சிலம்புகள் விழுந்த பீடமாகவும் கருதப்படுகிறது. ஒரு சிலர் உண்மையான சக்தி பீடக் கோவில் போர்ச்சுக்கீசியப் படையெடுப்பில் இடிக்கப்பட்டு விட்டதால் இந்தக் கோவிலின் அம்மன் சன்னதியே சக்தி பீடமாக வணங்கப்படுகிறது என்றும் கூறுகிறார்கள்.

வரலாறு
------

இவ்வாலயத்தின் வரலாற்றினை திட்டவட்டமாக வரையறுத்துக் கூறமுடியவில்லையென்றாலும் இவ்வாலயத்தில் கிடைத்துள்ள கல்வெட்டுகள், பழைய சாசனங்கள், கர்ண பரம்பரையாக வழங்கிவரும் கதைகள், அக்கதைகளோடு தொடர்புடையதாய் தற்போது ஆலயத்திலிருக்கும் விக்கிரகங்கள், தகளி, வாகனம் என்பவற்றை ஆதாரமாகக் கொண்டு முதலாம் இராசேந்திர சோழன் காலமாகிய பதினோராம் நூற்றாண்டில் இவ்வாலயம் சிறப்புற்றிருந்திருக்க வேண்டுமென்று சரித்திரப் பேராசிரியர் செ. குணசிங்கம் குறிப்பிட்டுள்ளார்.

திருவிழா
--------

பங்குனி உத்தரத்தைத் தீர்த்தோற்சப நாளாகக்கொண்டு பத்து நாட்கள் மகோற்சபம் நடைபெறுகிறது. ஒன்பதாம் நாள் இரதோற்சபம் நடைபெற்று, பங்குனி உத்தரத்தன்று அம்பாள் கோணேசப் பெருமாள் எழுந்தருளியிருக்கும் கோணமலையின் அடிவாரத்திலுள்ள கடற்கரையில் அதிகாலையில் தீர்த்தமாடுவர்.

விமர்சையாக நடைபெறும் விழாக்கள்
------------------------------

### வைகாசிப் பொங்கல்

வைகாசிப் பூரணை வரும் தினம் எதுவோ அதற்கு முன்னர் வரும் திங்கட்கிழமை ஸ்ரீ பத்திரகளி அம்பாள் ஆலயப் பொங்கலும், இத்தினத்திற்கு முன்னர்வரும் திங்கட்கிழமை பாலம்போட்டாற்றுப் பத்தினியம்மன் கோயில் பொங்கலும், இத்தினத்தை அடுத்துவரும் வாரத்தில் செவ்வாயக்கிழமை சல்லி அம்மன் கோயில் பொங்கலும் நடைபெற்றுவருகின்றது. இந்த ஒழுங்கு பன்னெடுங்காலமாக நடைமுறையில் இருந்துவருகிறது. இதனால் வைகாசி மாதம் முழுவதும் திருகோணமலையில் சக்தி வழிபாட்டு பக்தி வெள்ளத்தில் மூழ்கியிருப்பதைக்காணலாம்.

### கேதாரகௌரி விரதம்

இவ்வாலயத்தில் கடந்த 150 ஆண்டு காலமாக மிகச்சிறப்பாக அனுட்டிக்கப்பட்டுவருகிறது கேதாரகௌரி விரதம். புரட்டாதி மாதம் விஜயதசமி முதல் ஐப்பசி மாத அமாவாசைத் திதிவரை நிகழும் 21 நாட்களுக்கான விரத அனுட்டானங்களில் பல்லாயிரக்கணக்கான பக்தர்கள் கலந்துகொள்வார்கள்.

இவ்விரதத்தை அனுட்டிப்பவர்கள் தரிப்பதற்குரிய விரத நூலும் பூசைப்பொருட்களும் வைக்கப்பட்டு அலங்காரப்பூசை நடைபெறும். பூசையின் முடிவில் இவ்விரதத்திற்காக முன்னரே பதிவு செய்துகொண்டவர்களை அழைத்து பூசைப்பெட்டிகளை வழங்குவார்கள். தனியாக விரதநூலை மாத்திரம் பெற்று இவ்விரதத்தை அனுட்டிப்பவர்களும் உண்டு.

### கும்பவிழா

விசயதசமியன்று நடைபெறும் கும்பவிழா திருகோணமலையில் இடம்பெறும் தனித்துவமான ஒரு விழாவாகும்.

### ஏனையவை

* நவராத்திரி
* இலட்சார்ச்சனை

மேற்கோள்கள்
-----------

* பண்டிதர் இ. வடிவேல், *திருகோணமலை மாவட்டத் திருத்தலங்கள்*
**நசார் அல்** **பஹர்னா** (அரபு : نزار البحارنة ; ஆங்கிலம்: Nazar Al Baharna) ஓர் பஹ்ரைன் கல்வியாளர், தொழில்முனைவோர் மற்றும் அரசியல்வாதி ஆவார்.

ஆரம்பகால வாழ்க்கை மற்றும் கல்வி
-------------------------------

நசார் 1950 ஆம் ஆண்டு பிறந்தார்.  இவர் சவூதி அரேபியாவில் உள்ள பெட்ரோலியம் மற்றும் கனிமம் பல்கலைக்கழகத்தில் பட்டம் பெற்றவர்.  இவர் அங்கு இயந்திர பொறியியலில் இளங்கலை மற்றும் முதுகலை பட்டங்களைப் பெற்றார். இவர் 1979 ஆம் ஆண்டில் வேல்ஸ் பல்கலைக்கழகத்தில் இயந்திர பொறியியலில் ஆய்வு பட்டம் பெற்றார்.

பணிகள்
------

இவர் டாக்டர் பட்டம் பெற்ற உடனேயே வளைகுடா தொழில்நுட்பக் கல்லூரியில் பொறியியல் துறைத் தலைவர் பதவியைப் பெற்றார்.  பின்னர் இவர் 1995 வரை பஹ்ரைன் பல்கலைக்கழகத்தில் வெவ்வேறு பதவிகளில் பணியாற்றினார். இவர் கடைசியாக வகித்த கல்விப் பதவி பஹ்ரைன் பல்கலைக்கழகத்தில் கல்வித் திட்டங்கள் மற்றும் அறிவியல் ஆய்வுகளுக்கான துணைத் தலைவராக இருந்தார்.  கல்வி துறையை விட்டு வெளியேறிய பின்னர் பஹ்ரைனில் ஒரு ஆலோசனை நிறுவனத்தை நிறுவினார். இவர் அல் வெஃபாக் தேசிய இஸ்லாமிய சங்கத்தின் ஸ்தாபக உறுப்பினர் ஆவார். 2004 ஆம் ஆண்டில் இந்த சங்ககத்தை விட்டுச் வெளியேறினார். பிறகு ஒரு வருடம் கழித்து இவர் மீண்டும் அந்த சங்கத்தில் சேர்ந்தார். 2005 ஆம் ஆண்டு நவம்பர் இவர் பஹ்ரைன் வர்த்தக மற்றும் தொழில்துறை சபையின் துணைத் தலைவரானார். 

இவர் 2006 ஆம் ஆண்டு டிசம்பர் 11 அன்று பஹ்ரைன் நாட்டின் வெளியுறவு அமைச்சராக நியமிக்கப்பட்டார்.  இவர் இந்த பதவியில் 2011 ஆம் ஆண்டு பிப்ரவரி வரை நீடித்தார்.  பின்னர் இவர் தனது நிறுவனமான தொழில்நுட்ப ஆலோசனைக் குழுவில் தலைவராக பணிக்குத் திரும்பினார்.  ஜார்ஜ்டவுன் பல்கலைக்கழகத்தில் வருகை தரும் அறிஞர் ஆராய்ச்சியாளராகவும் உள்ளார்.  இமான் அறக்கட்டளையின் ஆலோசனைக் குழுவில் உறுப்பினராக உள்ளார். 

2013 ஆம் ஆண்டில், இவர் ஏ *யுனிவர்சல் ஹுமன் ரைட்ஸ் மாடல்* என்ற புத்தகத்தை வெளியிட்டார்.

குறிப்புகள்
-----------

1. 1 2  "A Universal Human Rights Model". Outskirts Press. 21 September 2014 அன்று பார்க்கப்பட்டது.
2. 1 2 3  "The Hon. Dr. Nazar Al Baharna". ICD Academy. 21 September 2014 அன்று பார்க்கப்பட்டது.
3. 1 2  "Advisory Board". The Iman Foundation. 21 September 2014 அன்று பார்க்கப்பட்டது.
4. ↑  "Cultural Diplomacy". 3 January 2017 அன்று பார்க்கப்பட்டது.
5. 1 2  "Minor reshuffle brings some new blood into cabinet". Wikileaks. 12 December 2006. 18 மே 2015 அன்று மூலம் பரணிடப்பட்டது. 21 September 2014 அன்று பார்க்கப்பட்டது.
6. ↑  Al Arabiya article on shuffling of government ministers in Bahrain
நிகழ்தகவுக் கோட்பாட்டில், வரையறுக்கப்பட்ட முடிவுகளைக் கொண்ட செயல் **சோதனை** எனப்படுகிறது. ஒரு செயலைச் செய்யும்போது நிகழக்கூடிய விளைவுகள் ஒன்று அல்லது ஒன்றுக்கு மேற்பட்டதாக இருக்கலாம்.

ஒரேயொரு முடிவுமட்டும் கொண்ட சோதனை தீர்மானிக்கப்பட்ட சோதனையாகும். (Deterministic experiment)

ஒன்றுக்கு மேற்பட்ட முடிவுகளைக் கொண்ட ஒரு சோதனையில், சோதனை நடப்பதற்கு முன்பாகவே எந்த முடிவு நிகழுமென முன்கூட்டியேத் தீர்மானிக்க முடியாதென்றால் அச்சோதனை குறிப்பில்வழிச் சோதனையாகும். (Random experiment)

எடுத்துக்காட்டு
---------------

### தீர்மானிக்கப்பட்ட சோதனை

அறிவியல் மற்றும் அதுபோன்ற பிறதுறைகளில் உள்ள விதிகளை நிறுவ நடத்தப்படும் எல்லா சோதனைகளும் தீர்மானிக்கப்பட்ட *சோதனை*களாகும்.

* நியூட்டனின் இயக்க விதிகளைச் சரிபார்க்க செய்யப்படும் சோதனை, தீர்மானிக்கப்பட்ட சோதனை.
* பொருளியியலில் தேவையின் விதியினைச் சரிபார்ப்பதற்குச் செய்யப்படும் சோதனை, தீர்மானிக்கப்பட்ட சோதனை.

### சமவாய்ப்புச் சோதனை

ஒரு நாணயத்தைச் சுண்டுதலும், ஒருபகடையை வீசுதலும் சமவாய்ப்புச் சோதனைகள்.

ஒரு நாணயத்தைச் சுண்டினால் கிடைக்கக் கூடிய முடிவுகள் தலை அல்லது பூ என்று தெரிந்திருந்தாலும், ஒரு குறிப்பிட்ட முயற்சியின்போது இரண்டில் எது கிடைக்கும் என்று உறுதியாகச் சொல்லமுடியாது.

அதேபோல் ஒரு பகடையை வீசும்போது விழக்கூடிய சாத்தியமான எண்கள் 1,2,3,4,5,6 என்று தெரிந்திருந்தாலும் குறிப்பிட்ட ஒரு முயற்சியில் நிச்சயமாக இந்த எண் தான் விழும் என்று உறுதியாகச் சொல்ல முடியாது.
**மோனிகா செலஸ்** (பிறப்பு - டிசம்பர் 2, 1973) முன்னாள் யுகோஸ்லோவியா நாட்டு தொழிற்முறை பெண் டென்னிஸ் வீராங்கனை. இவர் அங்கேரி இனத்தை சேர்ந்தவர். இவர் யுகோசுலோவியா நாட்டிலுள்ள நோவி சேட் என்னுமிடத்தில் பிறந்து வளர்ந்தார். 1994ஆம் ஆண்டு அமெரிக்க குடியுரிமையை பெற்றார். யூன் 2007ஆம் ஆண்டு அங்கேரியின் குடியுரிமையையும் பெற்றார். இவர் ஒன்பது முறை கிராண்ட் ஸ்லாம் ஒற்றையர் பட்டத்தை பெற்றுள்ளார். இதில் எட்டு முறை யுகோசுலோவியா குடியுரிமையுடனும் ஒரு முறை அமெரிக்க குடியுரிமையுடனும். தன் 16 வயதில்பிரெஞ்சு ஓப்பன் பட்டத்தை 1990ஆம் ஆண்டு வென்றார். இது வரை வேறுயாரும் இந்த இளவயதில் பிரெஞ்சு ஒப்பன் பட்டம் பெற்றதில்லை.. 

அனைத்து கிராண்ட் ஸ்லாம்களையும் தன் இருபது வயதிற்குள் பெற்றார். 1991- 1992 ஆம் ஆண்டுகளில் பெண்களில் முதல் தர வரிசை ஆட்டக்காரரக இருந்தார். ஏப்பரல் 23, 1993 ஆடுகளத்தில் ஒன்பது அங்குல கத்தியால் பின்புறமிருந்து ஒரு ஆளால் குத்தப்பட்டார். குத்தியவரை கைது செய்து விசாரித்தபோது அவர், ஸ்டெஃபி கிராப் ரசிகர் என்பது தெரியவந்தது. 

"நான் ஸ்டெஃபி கிராஃப் ரசிகன். என்னால் செலஸ், ஸ்டெஃபியை வெற்றிகொள்வதை பொறுத்துக்கொள்ள முடியவில்லை. அதனால்தான் என் வன்மத்தை தீர்த்துக் கொண்டேன்" என்று அவர் வாக்குமூலம் அளித்தார்.

  

இந்த காயம் காரணமாக இரண்டு ஆண்டுகளாக அவர் டென்னிஸ் விளையாடவில்லை. 1995ஆம் ஆண்டிலிருந்து மீண்டும் டென்னிஸ் களத்துக்கு திரும்பினார். 1996-ம் ஆண்டு ஆஸ்திரேலிய ஓப்பன் பட்டத்தை நான்காவது முறையாக வென்றார். இருந்தாலும், மோனிகாவின் பழைய ஆட்டத்தைப் பார்க்க முடியவில்லை. கடைசியாக தொழிற்முறை ஆட்டத்தை 2003-ல் விளையாடினார். 2008 பிப்ரவரியில் அதிகாரப்பூர்வமாக ஓய்வு பெறுவதாக அறிவித்தார்.

ஓய்வுக்குப் பின் Post traumatic stress disorder என்னும் மனநோயினால் பாதிக்கப்பட்டார்.

மேற்கோள்கள்
-----------

1. ↑  Monica Seles Biography
2. ↑  "Ask Steven: Rafael Nadal the youngest French Open winner?". இஎசுபிஎன். மார்ச் 10, 2017 அன்று பார்க்கப்பட்டது.
3. ↑  1993: Tennis star stabbed
**மோனிஷா பெஹல்** ஒரு இந்திய பெண்களின் சமூக மற்றும் பொருளாதார வளர்ச்சிக்காக போராடி வரும் ஒரு சமூக மேம்பாட்டு ஆர்வலராவார், இவர் அஸ்ஸாம், நாகலாந்து போன்ற கிழக்கு இந்தியாவில் உள்ள மாநிலங்களில் பெண்களுக்கு சம அதிகாரம் அளிக்கவும், மாநில அரசின் அதிகார அமைப்புகளில் பெண்களின் பங்களிப்பை உறுதிப்படுத்தவும் பணியாற்றி வருகிறார். இதற்காகவே **வடகிழக்கு கூட்டமைப்பு** என்ற ஒரு அமைப்பை நிறுவி அதன் மூலம் வடகிழக்கு இந்தியாவில் உள்ள கிராமப்புற மற்றும் நகர்ப்புற பெண்களின் முன்னேற்றம் மற்றும் வளர்ச்சி தொடர்பான பிரச்சனைகளில் உரிமைகளுக்காக இயங்கி வருகிறார். 

மோனிஷா, இந்தியாவின் வடகிழக்கு கிராமப்புறங்களில் விரிவாகப் பயணம் செய்து, அங்கே காணப்படும் பெண்கள் மற்றும் குழந்தைகளுக்கான  பிரச்சினைகளை முன்னிலைப்படுத்த ஆய்வுகள், பேச்சுக்கள், விவாதங்களை நடத்துவதோடு அவைகளைப் பற்றி பல கட்டுரைகளையும் எழுதியுள்ளார்.அந்த  பிராந்தியத்திற்குள் இருக்கும் பெண்களின் கல்வி, சுகாதாரம் மற்றும் பொருளாதாரம் ஆகியவைகளை மேம்படுத்துவது குறித்த பல திட்டங்களைத் தொடங்கியுள்ளார். அவற்றில் ஒன்றான *வடகிழக்கு கூட்டமைப்பு* அமைப்பு நாகாலாந்தில் குறிப்பிடத்தக்க சமூக அடிப்படையிலான முயற்சியாக வளர்ந்துள்ளது.

வடகிழக்கு கூட்டமைப்பு (என் இ என்)
---------------------------------

மோனிஷா பெஹலால், 1995 ம் ஆண்டு பெண் தொழிலாளர்களுக்கு, ஆண்களுக்கு நிகரான சம்பளம், சுற்றுச்சூழல் ரீதியாக பொறுப்பான நடைமுறைகள், பெண்களின் சுகாதாரத்தை மேம்படுத்துதல் மற்றும் சிறந்த விவசாய நடைமுறைகள் போன்ற பல்வேறு வளர்ச்சி இலக்குகளை முதன்மையாகக் கொண்டு செயல்பட்டு வரும் வடகிழக்கு கூட்டமைப்பு என்ற அமைப்பு,  நாகலாந்தின் பெக் மாவட்டத்தில் உள்ள சிசாமி என்ற சிறிய கிராமத்தில் தொடங்கப்பட்டது , இந்த அமைப்பிற்கு தற்போது வரை தலைமை நிர்வாக அதிகாரியாகவும்  உள்ளார்,

சிசாமி நெசவாளர்கள்
------------------

நாகலாந்தின் தனித்துவமான நெசவு பாரம்பரியத்தைப் பாதுகாப்பதற்கும் அதன்மூலம் பெண்களுக்கு  பரவலாக்கப்பட்ட அதன் வாழ்வாதார திட்டமான சிசாமி நெசவினைக் கொடியசைத்து தொடங்கி வைத்துள்ளார். சிசாமி  கிராமத்தில் ஏழு நெசவாளர்களுடன் தொடங்கிய இந்த திட்டம், தற்போது சிசாமியில் மட்டுமல்லாது,  பெக் மாவட்டத்தில் உள்ள பத்துக்கும் மேற்பட்ட கிராமங்களில் முன்னூறுக்கும் மேற்பட்ட நெசவு செய்யும் பெண்களின் வலுவான வலையமைப்பை தன்னகத்தே கொண்டுள்ளது.

மேற்கோள்கள்
-----------

1. ↑  "தீவிர பெண்ணியவாதி". .
2. ↑  "Board Members". Archived from the original on 2020-07-03. .
3. ↑  "This Amazing Woman Is Weaving a Better Future for Hundreds of Naga Women". *The Free Press Journal*. 3 August 2018. .

வெளி இணைப்புகள்
---------------

* http://e-pao.net/epSubPageExtractor.asp?src=announcements. ஆன்\_2018. MGChangemakers\_20180807 உடன்\_வடக்கு\_கிழக்கில்\_மோனிஷா\_பெஹல்\_பணி
*
**அன்சல்** (*Anchal*) என்பது இந்தியாவின் கேரளத்தின், கொல்லம் மாவட்டத்தின் மையத்தில் அமைந்துள்ள ஒரு நகரமாகும் ,  இது தேசிய நெடுஞ்சாலை 744 மற்றும் முதன்மை மைய சாலை ஆகியவற்றிற்கு இடையில் அமைந்துள்ளது. இங்கு மாதத்திற்கு இருமுறை நடக்கும் கால்நடைச் சந்தை மிகப் பிரபலமானது

சொற்பிறப்பியல்
--------------

இப்பகுதி அன்சல் என்ற பெயர் பெற்றது குறித்து பல்வேறு பழங்கதைகள் உள்ளன. அவற்றில் ஒன்று என்னவென்றால் இப்பகுதியில் ஐந்து ஆல மரங்கள் இருந்தனவென்றும் அதனால் அஞ்சு-ஆல் என்று பெயர் பெற்றதாகவும் அதன் மருவுதான் அன்சல் என்பது என்று கூறப்படுகிறது.

போக்குவரத்து
------------

 கொல்லம் சந்தி தொடருந்து நிலையம் 
அருகிலுள்ள தொடருந்து நிலையங்கள் புனலூர் தொடருந்து நிலையம் மற்றும் கொல்லம் சந்திப்பு தொடருந்து நிலையம் ஆகியவை முறையே 14 கி.மீ மற்றும் 39 கி.மீ தூரத்தில் அமைந்துள்ளன. கொல்லம் சந்திப்பு தொடருந்து நிலையமானது பரப்பளவில் கேரளத்தின் இரண்டாவது பெரிய நிலையமாகும், மேலும் இது பழமையான நிலையங்களில் ஒன்றாகும்.  அருகிலுள்ள சர்வதேச வானூர்தி நிலையம் 55 கி.மீ தொலைவில் அமைந்துள்ள திருவனந்தபுரம் பன்னாட்டு வானூர்தி நிலையம் ஆகும்.  இது கேரள மாநிலத்தின் முக்கிய சர்வதேச வானூர்தி நிலையமாகும், இங்கு தேசிய மற்றும் சர்வதேச விமானங்கள் வந்து செல்கின்றன.  அன்சல் தேசிய நெடுஞ்சாலை 744 மற்றும் பிரதான மத்திய சாலை ஆகியவற்றுக்கு இடையே அமைந்துள்ளது. கொல்லம் மாவட்டத்தில் அன்சல் மற்றும் பிற கிராமங்களுக்கு இடையே பல பேருந்து சேவைகளும் இயக்கப்படுகின்றன.

மக்கள் வகைப்பாடு
----------------

2011 ஆம் ஆண்டய இந்திய மக்கள் தொகை கணக்கெடுப்பின்படி, அன்சலின் மக்கள் தொகை 33,088 ஆகும், இதில் 15,732 ஆண்கள் மற்றும் 17,356 பெண்கள். கல்வியறிவு விகிதம் 95%, ஆண்களில் 96.7% பேரும், பெண்கள் கல்வியறிவு 93.49% பேரும் கல்வியறிவு பெற்றுள்ளனர்.  வேலைவாய்ப்பு பெற்றவர்கள் 11,960 பேர் ஆவர். இவர்களில் 71% ஆண்கள் 29% பெண்கள் ஆவர்.

விழாக்கள்
---------

அன்சலிலி உள்ள பகவதி அம்மன் கோயில் முடி திருவிழாவானது மாமாங்கத்துக்கு (12 ஆண்டுகளுக்கு ஒருமுறை) ஒருமுறை நடக்ககூடியது.

குறிப்பிடத்தக்க நபர்கள்
-----------------------

* பி. கெமல் பாஷா - கேரள உயர் நீதிமன்றத்தின் ஓய்வு பெற்ற நீதிபதி
* ராஜீவ் அஞ்சல் - மலையாள மொழி திரையுலகில் பணிபுரியும் திரைப்பட இயக்குனர், திரைக்கதை எழுத்தாளர், சிற்பி ஆவார்.

குறிப்புகள்
-----------

1. 1 2  "Anchal Population - Kollam, Kerala". Census2011.co.in. 8 September 2018 அன்று பார்க்கப்பட்டது.
2. ↑  Panchayat List பரணிடப்பட்டது 20 ஆகத்து 2013 at the வந்தவழி இயந்திரம். Kollam.nic.in. Retrieved on 2014-07-11.
3. ↑  "Archived copy". 2015-02-25 அன்று மூலம் பரணிடப்பட்டது. 2015-02-25 அன்று பார்க்கப்பட்டது.CS1 maint: archived copy as title (link)
4. ↑  "Archived copy". 13 May 2016 அன்று மூலம் பரணிடப்பட்டது. 25 May 2016 அன்று பார்க்கப்பட்டது.CS1 maint: archived copy as title (link)
5. ↑
6. ↑  Website High Court of Kerala
**கேட்டவரம்பாளையம் பிரசன்னவெங்கடேச பெருமாள் கோயில்** தமிழ்நாட்டில் திருவண்ணாமலை மாவட்டம், கேட்டவரம்பாளையம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பிரசன்ன வெங்கடேசப்பெருமாள், அலர்மேல்மங்கை தாயார் சன்னதிகளும், கருடாழ்வார், ஆஞ்சனேயர், ஆண்டாள் உபசன்னதிகளும் உள்ளன. இங்குக் கோயில் குளம், கோயில் கல்வெட்டு போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. ஐப்பசி மாதம் நவராத்திரி முக்கிய திருவிழாவாக நடைபெறுகிறது. [[தை மாதம்]] மாட்டுபொங்கல் திருவிழா திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
சோதனைக் குழாய்த் தாங்கியில் வைக்கப்பட்டுள்ள இரண்டு சோதனைக் குழாய்கள்.
**சோதனைக் குழாய்** *(Test Tube)* என்பது, ஆய்வுகூடங்களில் பயன்படும் சிறிய குழாய் வடிவக் கொள்கலம் ஆகும். இதன் மேற்பகுதி திறந்தும், அடிப்பகுதி பெரும்பாலும் வளைவானதாகவும் இருக்கும். திறந்த மேற்பகுதி பொதுவாக வெளிப்புறம் வளைந்த விளிம்பு கொண்டதாக இருக்கும். இவ்வமைப்பு உள்ளேயிருக்கும் நீர்மங்களைப் பாதுகாப்பாக வேறு கலங்களில் ஊற்றுவதற்கு வசதியானது.

பல விதமான தேவைகளை நிறைவேற்றுவதற்காக, சோதனைக் குழாய்கள், பல்வேறு நீள, அகலங்களில் உருவாக்கப்படுகின்றன. ஆய்வுகூடச் சோதனைகளின்போது, வெவ்வேறான வேதிப் பொருள் மாதிரிகளை, பெரும்பாலும் நீர்ம மாதிரிகளை, வைத்திருப்பதற்கு இது பயன்படுகிறது. வேதியியற் சோதனைகளின்போது உள்ளேயுள்ள பொருட்களை இலகுவாகச் சூடாக்குவதற்கு வசதியாக இது வடிவமைக்கப்பட்டுள்ளது. சூடாக்கும்போது வெப்பத்தினால் வரிவடைந்து உடையாமல் இருப்பதற்காகப் *பைரெக்ஸ்* வகைக் கண்ணாடியால் செய்யப்படுகின்ற சோதனைக் குழாய்களை, பன்சன் சுடரடுப்பின் சுவாலையில் பிடித்துச் சூடாக்க முடியும். நீண்ட நேரம் மாதிரிகளைச் சூடாக்க வேண்டியிருக்கும்போது, சோதனைக் குழாய்களைவிடக் கொதி குழாய்கள் விரும்பப்படுகின்றன. கொதி குழாய்கள் சோதனைக் குழாய்களைவிடப் பெரியவையாகும்.

மூலக்கூற்று உயிரியலில்
----------------------

மூலக்கூற்று உயிரியலில் பல்வேறு வகையான ஆய்வுக் குழாய்கள் (tubes) செய்முறைக்காக பயன்படுத்தப்படுகின்றன. பொதுவாக மூலக்கூற்று உயிரியலில் மிக குறைவான (மைக்ரோ லிட்டர் முதல் மில்லி லிட்டர் ) கொள்ளவுகளில் ஆய்வுகள் நிகழ்த்தபடுவதால், இம்முறையில் பயன்படும் குழாய்கள் சிறியனவாக இருக்கின்றன. இவை 100 மைக்ரோ லிட்டர் (0.1 ml) முதல் 2 மில்லில் லிட்டர் (2ml) வரை கொள்ளவு கொண்ட குழாயாகும். மைக்ரோ மற்றும் மில்லி லிட்டர் அளவுகளை எடுப்பதற்கு சிறு உறிஞ்சும் குழல்கள் (tips) உள்ளன.

வடிகட்டி உறிஞ்சும் குழல்களை பல்வேறு அளவுகளில் விவரிக்கும் படம் வடிகட்டி உறிஞ்சும் குழல்களை பல்வேறு அளவுகளில் விவரிக்கும் படம்.

செய்முறைகளின் போது ஒருசிறிதே அயல் பொருள்கள் அல்லது மாசுக்கள் இருந்தாலும், அவற்றின் சிறு மூலக்கூறுகள் நாம் மேற்கொள்ளும் பணிகளை தடுக்கவல்லன. எடுத்துகாட்டாக ஆர்.என்.ஏ ஆய்வுகளின் போது, நாம் கைகளில் அல்லது பணி புரியும் இடங்களில் எளிதாக காணப்படும் ஆர்.என்னேசு (RNase) என்னும் நொதியால் செய்முறைகள் தடுக்கப்படக்கூடும். இவ்வகையான நொதிகள் ஆர்.என்.ஏ க்களை அழிக்கும் தன்மை கொண்டவை. ஆதலால் ஆய்வு முறைக்கு உட்படுத்தப்படும் சிறு குழாய்கள் மற்றும் உறிஞ்சும் குழல்களை மாசகற்றல் (sterilization) என்னும் முறையில் மிக உயர் அழுத்த நிலைகளில் தூய்மை படுத்தப்படும். மேலும் நீர்மங்களை எடுப்பதற்கு பைப்பெட் என்னும் நுண்குழாய் (pippet) உறிஞ்சிகளின் மூலம் உறிஞ்சும்போது, அவற்றின் மேற்பகுதியில் பட்டு மாசு அடைவதற்கும், உறிஞ்சும்போது உள்-செலுத்தப்படும் காற்றின் மூலமும் அயல் பொருள்கள் செல்வதற்கு வாய்ப்பு ஏற்படும். இவற்றைக் களைவதற்கு பின்னாளில் வடிகட்டி உறிஞ்சும் குழல்கள் (filter tips) அறிமுகப்படுத்தப்பட்டன.

புற இணைப்புகள்
--------------

|  |  |
| --- | --- |
| Search Wiktionary | விக்சனரியில் ***test tube*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***Test tubes***   
என்பதின் ஊடகங்கள் உள்ளன. 

* ARKive: image of 16×150 multi-color polypropylene test tubes பரணிடப்பட்டது 2008-10-22 at the வந்தவழி இயந்திரம்
**கேரள உயர்நிலை நச்சுயிரியியல் நிறுவனம்** (*Institute of Advanced Virology*)  இந்தியாவின் கேரள மாநிலம் திருவனந்தபுரத்தில் உள்ள உயிர் 360 உயிர் அறிவியல் பூங்காவில் அமைந்துள்ளது. 2018 ஆம் ஆண்டு கேரளாவில் நிபா வைரசு தொற்று பரவியதைத் தொடர்ந்து கேரள அறிவியல் தொழில்நுட்பம் மற்றும் சுற்றுச்சூழல் மன்றத்தின் ஒரு பிரிவாகிய கேரள உயிர்த்தொழில் நுட்பவியல் ஆணையத்தின் மூலம் கேரள அரசாங்கம் இந்நிறுவனத்தை உருவாக்கியது.  

இந்நிறுவனத்திற்காக 2018 ஆம் ஆண்டு மே மாதம் 30 ஆம் நாள் அடிக்கல் நாட்டப்பட்டது. 2019 ஆம் ஆண்ட்டு பிப்ரவரி மாதம் 09 ஆம் நாள் கட்டுமானப் பணிகள் முடிந்து திறக்கப்பட்டது.  மேலும் இந்த நிறுவனம் உலகளாவிய வைரசு வலையமைப்புடனும் இணைக்கப்பட்டுள்ளது. 

இங்கு மருத்துவ நச்சுயிரியியல், வைரசு நோயறிதலியல், வைரசு தடுப்பூசியியல், வைரசு தடுப்பு மருந்து ஆராய்ச்சியியல், வைரசு பயன்பாடுகள், வைரசு தொற்றுநோயியல், வைரசு பரவியலியல் மற்றும் பொது சுகாதாரம், வைரசு மரபியல், உயிர்தகவலியல் & புள்ளிவிவரங்கள் மற்றும் பொது நச்சுயிரியியல் உள்ளிட்ட பிரிவுகளில் படிப்புகள் வழங்கப்படுகின்றன.

மேற்கோள்கள்
-----------

1. ↑  "Pinarayi inaugurates first Institute of Advanced Virology". *Mathrubhumi* (ஆங்கிலம்). 2019-03-18 அன்று பார்க்கப்பட்டது.
2. ↑  Ghafur, Abdul; Kumar, A. S. Anoop; Devadasan, N.; Meena, Amit; Jose, U. V.; Zachariah, Arun; Mohandas, A. C.; Indu, P. S. *et al*. (2019). "Outbreak Investigation of Nipah Virus Disease in Kerala, India, 2018" (in en). *The Journal of Infectious Diseases* **219** (12): 1867–1878. doi:10.1093/infdis/jiy612. பப்மெட்:30364984.
3. ↑  "Pinarayi inaugurates first Institute of Advanced Virology". *Mathrubhumi* (ஆங்கிலம்). 2019-03-18 அன்று பார்க்கப்பட்டது.
4. ↑  "Global Virus Network (GVN) Centers of Excellence Contribute Expertise to Nipah Virus Outbreak in Kerala, India – GVN". *gvn.org*. 2019-03-18 அன்று பார்க்கப்பட்டது.
கிரேக்கத்தின் மீதான பாரசீகத்தின் இரண்டாவது படையெடுப்பில் **பிளாட்டீயா சமர்** என்பது இறுதி தரைப் போர் ஆகும். இது கிமு 479 இல் போயோடியாவில் உள்ள பிளாட்டீயா நகருக்கு அருகில் நடந்தது. இப்போரில் கிரேக்க நகர அரசுகள் ( எசுபார்த்தா, ஏதென்சு, கொரிந்த், மெகாரா உட்பட) மற்றும் பாரசீகப் பேரரசான செர்க்செஸ் (கிரேக்கத்தின் போயோடியன்கள், தெசலியர்கள், மாசிடோனியர்கள் ஆகியோரிடன் இணைந்து) தலைமையிலான பாரசீகப் படைகளுக்கு இடையில் நடந்த போர் ஆகும்.

முந்தைய ஆண்டு, பாரசீக மன்னரின் நேரடி தலைமையில் நடந்த பாரசீக படையெடுப்பில் பாரசீகப் படைகள் தெர்மோபைலே மற்றும் ஆர்ட்டெமிசியம் போர்களில் வெற்றிகளை ஈட்டியது. மேலும் தெசலி, ஃபோசிஸ், போயோட்டியா, யூபோயா, அட்டிகா போன்றவற்றைக் கைப்பற்றியது. இருப்பினும், அதற்கடுத்து நடந்த சலாமிஸ் போரில், நேச நாட்டு கிரேக்கக் கடற்படை சாத்தியமில்லாததாக இருந்தாலும் பெரும் வெற்றியைப் பெற்றது. இது பாரசீகர்கள் பெலோபொன்னீசை வெற்றி கொள்வதைத் தடுத்தது. இதன்பிறகு செர்க்செஸ் தனது இராணுவத்தின் பெரும்பகுதியுடன் பின்வாங்கினார். ஆனால் அடுத்த ஆண்டு கிரேக்கர்களை வெற்றிகொள்ள அவரது தளபதி மார்தோனியசு தலைமையில் ஒரு பெரும்படையை விட்டுச் சென்றார்.

கி.மு. 479 கோடையில் கிரேக்கர்கள் ஒரு பெரிய படையைத் திரட்டி, பெலோபொன்னெசஸிலிருந்து புறப்பட்டனர். பாரசீகர்கள் போயோட்டியாவிற்கு பின்வாங்கி, பிளாட்டியாவிற்கு அருகில் ஒரு அரண்கள் அமைக்கபட்ட ஒரு முகாமை அமைத்தனர். இருப்பினும், கிரேக்கர்கள் பாரசீக முகாமைச் சுற்றியுள்ள பிரதான குதிரைப்படை தந்திரங்கள் கொண்ட பகுதியில் நுழையாமல் இருந்தனர். இதன் விளைவாக போரில் 11 நாட்கள் தேக்கநிலை ஏற்பட்டது. கிரேக்கப் படைகளுக்கான விநியோக பாதைகள் சீர்குலைந்ததால் அவர்கள் பின்வாங்க முயற்சித்த போது, கிரேக்க போர் வரிசை துண்டு துண்டானது. இதைக்கண்டு கிரேக்கர்கள் முழுவதுமாக பின்வாங்குவதாக நினைத்து, மார்டோனியஸ் தனது படைகளை அவர்களைப் பின்தொடரும்படி கட்டளையிட்டார். ஆனால் கிரேக்கர்கள் (குறிப்பாக எசுபார்டான்கள், டெஜியன்கள், ஏதெனியர்கள்) இலகுரக ஆயுதங்களை ஏந்தி வந்த பாரசீக காலாட் படையை வழிமறித்து படைத்தலைவரான மார்தோனியசைக் கொன்றனர்.

பாரசீக இராணுவத்தின் பெரும்பகுதி அந்த முகாமில் சிக்கி படுகொலை செய்யப்பட்டது. இந்த இராணுவத்தின் அழிவு மற்றும் பாரசீக கடற்படையின் எஞ்சியவை அதே நாளில் நடந்த மைக்கேல் போரில், முறியடிக்கபட்டு தீர்க்கமாக முடிவுக்கு கொண்டு வரப்பட்டன. பிளாட்டியா மற்றும் மைக்கேல் போர்களுக்குப் பிறகு கிரேக்க கூட்டாளிகள் பாரசீகர்களுக்கு எதிரான வெற்றிகரமான தாக்குதலை மேற்கொண்டு விரட்டியடித்தனர். இது கிரேக்க பாரசீகப் போர்களின் புதிய கட்டத்தைக் குறிக்கும்.

குறிப்புகள்
-----------
**பெரமோன்** (*pheromone*) என்பது பொதுவாக ஒரு உயிரினம் தன் இனத்தைச் சேர்ந்த மற்ற உயிரிகளுடன் தொடர்பு கொள்ளும் பொருட்டு சுற்றுப்புறத்தில் சுரக்கும் மணமுடைய வேதிப்பொருள் ஆகும். ஆனால் ஒரு உயிரினத்தின் ஃபெரமோன் மற்றொரு இன உயிரினத்தில் துலங்கல் உண்டாக்குவதும் அறியப்பட்டுள்ளது.

பெரமோன்கள் உண்டாக்கும் விளைவு உள்ளுணர்வால் ஏற்படுவதாகும். இது உயிரினம் கற்றறிந்து உண்டாவதில்லை. மனிதன் உள்ளிட்ட அனைத்து விலங்கினங்களிலும் பெரமோன்கள் காணப்பட்டாலும் பூச்சியினங்களிலேயே இது மிகப்பரவலாய்க் காணப்படுகிறது. பெரமோன்களைப் பற்றிய அறிவு வாசனைத் திரவியங்கள் தயாரித்தல், பூச்சிகளைக் கட்டுப்படுத்தல் போன்றவற்றில் பயன்படுத்தப்படுகிறது.

பூச்சி பெரமோன்கள்
-----------------

### எச்சரிக்கை பெரமோன்

எறும்புக் கூட்டத்தில் ஓர் எறும்பு தொந்தரவு செய்யப்பட்டால் அது எச்சரிக்கை ஃபெரமோனை வெளியிடும். இதனால் ஈர்க்கப்படும் எறும்புகள் அவ்விடம் நோக்கி வந்து தொந்தரவைச் சரி செய்ய முயலும். இந்த ஃபெரமோன் மறைந்ததும் எறும்புகள் தங்கள் வேலைகளில் ஈடுபடத் துவங்கும்.

### பாதை பெரமோன்

சில எறும்புகள் உணவைக் கண்டுபிடித்து அதைக் கூட்டிற்கு எடுத்துவரும் போது வந்த பாதையில் பாதை ஃபெரமோன்களை சுரக்கும். இதனால் கவரப்பட்ட மற்ற எறும்புகள் அதே பாதையில் சென்று உணவைக் கண்டுபிடித்துக் கூட்டிற்குக் கொண்டு வரும். அவையும் அதேபோல் வரும் வழியில் ஃபெரமோன்களைச் சுரக்கும். உணவு தீர்ந்ததும் எறும்புகள் ஃபெரமோன்களைச் சுரப்பதை நிறுத்தி விடும்.
அத்தோடு இந்த ஃபெரமோன்கள் எளிதில் ஆவியாகியும் விடும். எனவே எறும்புகள் குழம்புவதில்லை.

### அரசித் தேனீயின் கீழ்த்தாடை பெரமோன்

உண்மையைச் சொல்ல வேண்டுமென்றால் அரசித் தேனீ ஒரு முட்டை போடும் இயந்திரமே ஆகும். ஓர் உறைக்குள் இரு வாள்கள் இருக்க முடியாதது போல் ஒரு தேனீக் கூட்டில் இரு அரசிகள் இருக்க முடியாது. இதற்குக் காரணம் அரசித் தேனீ சுரக்கும் ஒரு வித ஃபெரமோன் ஆகும். இது அரசியின் கீழ்த்தாடையில் உள்ள சில சுரப்பிகளால் சுரக்கப்படுகின்றன.
இதன் விளைவுகளாவன:

* பணியாளர் தேனீக்களை தனக்கு உணவூட்ச் செய்தல்
* இன்னொரு அரசி அறை கட்டப்படாமல் தடுத்தல்
* பணியாளர்களில் அண்டகங்கள் உருவாகாமல் தடுத்தல்

### பால் ஈர்ப்பு பெரமோன்

பூச்சியினங்களில் பொதுவாக பெண் பூச்சிகளே பால் ஈர்ப்பு ஃபெரமோன்களை வெளிவிடுகின்றன. இவை வணிகரீதியாகத் தயாரிக்கப்பட்டு பூச்சிப் பொறிகளாகப் பயன்படுத்தப்படுகின்றன.

தாவர பெரமோன்கள்
---------------

தாவர பெரமோன்களும் அறியப்பட்டுள்ளன. பூச்சிகளால் மகரந்தச் சேர்க்கை நிகழ்த்தும் ஆர்க்கிடுகள் ஆண் பூச்சியைக் கவர பெண் பூச்சியின் மணத்தை வெளியிடுகின்றன.

பாலூட்டி பெரமோன்கள்
-------------------

### எல்லை பெரமோன்கள்

வயது வந்த ஆண் நாய்கள் காலைத் தூக்கிக் கம்பத்தில் சிறுநீர் கழிப்பதைப் பார்த்திருக்கலாம். இது மற்ற ஆண் நாய்களுக்குத் தனது எல்லையைத் தெரிவிப்பதற்கான ஃபெரமோன் வெளியீடு ஆகும்.

### மனித பெரமோன்கள்

மனிதர்களிலும் ஃபெரமோன்கள் சுரக்கப்படுகின்றன. விடுதியில் ஒன்றாகத் தங்கியிருக்கும் பெண்களுக்கு மாத விலக்கு ஒரே நேரத்தில் உண்டாவது அறியப்பட்டுள்ளது. இது ஃபெரமேனா் விளைவே என்றறியப்பட்டு உள்ளது. இந்த ஃபெரமோன்கள் அக்குளில் இருந்து சுரக்கப்படுகின்றன.

ஒரு ஆண் பெண்களைக் கவர்வதிலும் ஃபெரமோன்கள் முக்கியப் பங்கு வகிக்கின்றன. இந்த அடிப்படையில் பல வாசனைத் திரவியங்கள் வெளியிடப்படுகின்றன.
**கேதா** அல்லது **கைரா** (Kheda or Kaira) இந்தியாவின், குஜராத் மாநிலத்தின், கேதா மாவட்டத்தின் நிர்வாகத் தலைமையிட நகரமும், நகராட்சியுமாகும். அகமதாபாத்திலிருந்து 35 கி. மீ. தொலைவில் அமைந்துள்ளது. தேசிய நெடுஞ்சாலை எண் 8 கேதா நகரத்தின் வழியாக, மும்பை-அகமதாபாத் நகரங்களை இணைக்கிறது. 
கேதா நகரம், வட்ராக் மற்றும் சேதி ஆற்றாங்கரையில் அமைந்துள்ளது. கடல் மட்டத்திலிருந்து 68 அடி உயரத்தில் அமைந்துள்ளது.

மக்கள் வகைப்பாடு
----------------

2011ஆம் ஆண்டு மக்கட்தொகை கணக்கெடுப்பின்படி நகரத்தின் மொத்த மக்கட்தொகை 25,575. அதில் ஆண்கள் 13,307, பெண்கள் 12,268 ஆக உள்ளனர். பாலின விகிதம் 1000 ஆண்களுக்கு 922 பெண்கள் உள்ளனர்.

எழுத்தறிவு விகிதம் 87.72%.

சமுகங்கள்
---------

கேதா நகரத்தில் மற்ற சமுக மக்களை விட ஜாட் சமுக மக்கள் அதிகம் உள்ளனர்.. 

* சௌகான், சவாண்,
* கௌர், கொரு கொர்
* கொடா-கொடாரா
* குலியா-கலியா
* மான் - மனார்

போன்ற சாட் இன மக்களும் மற்றும் குஜ்ஜர் இன வோரா/வேரா மக்களும் உள்ளனர்.

வழிபாட்டுத் தலம்
----------------

கேதா நகரத்தில் மேல்தி மாதா கோயில் பிப்ரவரி மாதத்தில் நடக்கும் ஆண்டுத் திருவிழாவில் ஒரு இலட்சத்திற்கும் அதிகமான மக்கள் கூடுவர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
2. 1 2 3 4 5 6  Mahaveer Singh Verma: Jat Veer Smarika 1992 – "Jat Samaj Ahmedabad"

வெளி இணைப்புகள்
---------------

* Kheda City
**சவுத் ஹக்கென்சக்** (South Hackensack) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு நகரியம் ஆகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 1.919 சதுர கிலோ மீற்றர் பரப்பளவைக் கொண்டுள்ளது. இதில் 1.860 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.290 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 2,378 ஆகும். சவுத் ஹக்கென்சக் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,278.7 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**பிரியம்வதா** தமிழகத்தைச் சேர்ந்த தொலைக்காட்சி ஊடகவியலாளர் ஆவார். டிவி டுடே எனும் தொலைக்காட்சி நிறுவனத்தின் தமிழ்நாட்டுக் குழுவில் சிறப்புச் செய்தியாளராக பணியாற்றுபவர். டிவி டுடே எனும் தொலைக்காட்சி நிறுவனத்தின் அங்கங்களாக ஹெட்லைன்ஸ் டுடே (ஆங்கிலம்), ஆஜ் தக் (இந்தி) போன்ற தொலைக்காட்சி அலைவரிசைகள் செயல்படுகின்றன.

தமிழீழப் போர் குறித்தான செய்தி ஆவணப் படம்
-----------------------------------------

தமிழீழப் போர் குறித்து இவரால் தயாரிக்கப்பட்ட செய்தி ஆவணப் படம், இவருக்கு விருதுகளைப் பெற்றுத் தந்தது. *இனப்படுகொலையை கண்டேன்: இலங்கையின் கொலைக் களங்கள்* (I Witnessed Genocide: Inside Sri Lanka's killing fields) என்பது இந்த செய்தி ஆவணமாகும்.

பெற்ற சிறப்புகள்
----------------

* ஐக்கிய இராச்சிய அரசாங்கத்தின் செவெனிங் ஸ்காலர்சிப் (Chevening Scholarship), 2013 .

மேற்கோள்கள்
-----------

1. ↑  Chevening South Asia Journalism Programme - 2013 Scholars - Priyamvatha
2. ↑  Headline Today's "I witnessed Genocide" wins journalism award in New Delhi
3. ↑  South Asia Journalism Scholarship begins

வெளியிணைப்புகள்
---------------

* *Headlines Today reporter gets award*
* *பிரியம்வதாவின் இனக்கொலை சாட்சியம் - குளோபல் தமிழ்ச் செய்திகளிற்காக - யமுனா ராஜேந்திரன்* பரணிடப்பட்டது 2016-03-05 at the வந்தவழி இயந்திரம்
ஐக்கிய இராச்சியத்தில் உள்ள டியூடர் மறுமலர்ச்சிக் கட்டிடக்கலைப் பாணியிலான ஒரு வாழறை
**வாழறை** (Living room) என்பது வீடுகளில் குடும்பத்தினைர் இருந்து அளவளாவுவதற்கும், இளைப்பாறுவதற்குமான ஒரு அறை ஆகும். இதை இருக்கையறை என்றும் அழைப்பதுண்டு. தனியான வரவேற்பறை இல்லாத வீடுகளில் வாழறையே வரவேற்பறையாகவும் செயற்படுவதுண்டு. பெரும்பாலான வீடுகளில், குறிப்பாக இது வரவேற்பறையாகவும் தொழிற்படும் வேளைகளில், வாழறை வீட்டு வாயிலுக்கு அண்மையில் காணப்படும். வீடுகளில் வாழறை என்பது ஒரு மேனாட்டுக் கருத்துரு. ஆனாலும், தற்காலத்தில் உலகத்தின் பல பகுதிகளிலும் கட்டப்படும் வீடுகளில் வாழறைகள் முக்கியமான பகுதியாகக் காணப்படுகின்றன. 

வாழறை ஒன்றில் சொகுசிருக்கைகள், நாற்காலிகள், நடு மேசைகள், புத்தக அலுமாரி, தளமின்விளக்குகள், தளவிரிப்புக்கள், மற்றும் வேறு பல தளவாடங்களும் காணப்படலாம். அறை வெப்பமாக்கலுக்கான நவீன முறைகள் புழக்கத்துக்கு வருமுன்னர் பல குளிர் நாடுகளில் குளிர்காய்வதற்கான கணப்பு ஒரு வாழறையின் ஒரு முக்கியமான கூறாக இருந்தது.

மேற்கோள்கள்
-----------

1. ↑  Martin, Judith (2003). *Star-spangled manners: in which Miss Manners defends American etiquette (for a change)*. New York: W.W. Norton & Co. பக். 264. பன்னாட்டுத் தரப்புத்தக எண்:0-393-04861-6. .